Middelsstore (ca. 20 millimeter), avlange, brunsvarte smellere, dekkvingene med brungule tegninger. Kroppen er fint hårete, hårene nedliggende, gule, litt virvlede. Artene har korte, kamformede antenner. Pronotum er rundet, omtrent så langt som bredt, fint og tett punktert, bakhjørnene rett tilbaketrukne med en fin lengdekjøl. Dekkvingene har fine punktstriper. Beina er tynne og forholdsvis korte.